ખેતી અને પશુપાલન આધારિત રાપર તાલુકામાંથી પસાર થઇ રહેલી નર્મદા યોજનાની કચ્છ બ્રાન્ચ કેનાલ વાટે છેલ્લા એક સપ્તાહથી કચ્છના રાપર, ભચાઉ, અંજાર, ગાંધીધામ સહિતના અડધા કચ્છને પીવાના પાણીની મુશ્કેલી ન થાય તે માટે છોડવામાં આવ્યું છે, પરંતુ આ પાણીનો ઉપયોગ પીવા માટે કરવામાં આવે તેવું તંત્ર દ્વારા અવારનવાર કહેવામાં આવે છે, પણ કાયદો અને વ્યવસ્થા ન હોય તેમ સલારી શાનગઢની વચ્ચે આવેલા નર્મદાના ધર કે જ્યાંથી દરવાજા વડે આગળ પાણી વહે તે માટે બનાવવામાં આવેલા છે તે સ્થળે આસપાસના ગામના ખેડૂતોએ કેનાલના દરવાજા બે દિવસથી બંધ કરીને ખેતીના કામ માટે ઉપયોગ કરવા લાગ્યા હતા, ત્યારે ખેડૂતોને નર્મદા યોજનાના અધિકારીઓએ દરવાજો બંધ ન કરવા માટે કહ્યું ત્યારે રાજકીય પીઠબળ ધરાવતા તત્ત્વોએ કોઇપણ પરવા કર્યા વિના દરવાજો ખોલ્યો નહોતો.